hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en hy en en sv fr de de fr fr fr sv en fr en ja fr de fr es nb fr de en en sv de de fr en fr en en en
Սարսափելի պայթյուն ու որոշում, որ փոխեց սիրիահայ աղջկա ճակատագիրը — Անի Բլոգ
Փետրվարի 5, 2017Փետրվարի 22, 2017 Անի Գասպարյան
Ծովակի քույրն այդ օրը վատ երազ էր տեսել ու նրան հորդորում էր աշխատանքի չգնալ: Երազում պայթյուն էր որոտացել…
2013 թվական, ապրիլի 8, Դամասկոս: Ծովակ Սողոմոնյանն այդ օրը չի ուզում հիշել, ամեն ինչ նորից վերապրում է, սակայն մոռանալ էլ չի կարող, քանի որ դա իր համար ճակատագրական օր էր: Համալսարանում բիզնես սովորող 20-ամյա ուսանողուհին աշխատանքային պայմանագրով փորձաշրջան էր անցնում Սիրիայի կենտրոնական բանկում: Այդ օրը նրա պայմանագրի վերջին օրն էր: Աշխատավայրում նրան հավանել էին, ցանկանում էին երկարացնել պայմանագիրը, ու նա պիտի որոշում կայացներ: Հանկարծ կեսօրին մոտ մի հզոր պայթյուն է որոտում: Մինչ աղջիկն ուշքի կգար, պատուհանի հսկա ապակին ուժգին հարվածով ընկնում է նրա վրա: Ծովակը հասցնում է միայն ձեռքերով փակել դեմքը: Երբ ուշքի է գալիս, սարսափելի տեսարանի է ականատես լինում. Սիրիայի կենտրոնական բանկը, որի անվտանգությունն այդ օրերին կրկնակի ուժեղացված էր, նույնպես զերծ չմնաց ահաբեկչական գործողությունից` պատճառելով ավերածություն, զոհեր ու վիրավորներ: Ծովակը լուրջ վնասվածքներ է ստանում, բայց հրաշքով փրկվում է: Սակայն այդ օրվանից նրա կյանքը նոր փուլ է մտնում` պատերազմի շրջափուլ: Ամիսներ շարունակ բուժումներ, հոգեբանական խոր ճգնաժամ… Անգամ համալսարան չէր գնում, իսկ Կենտրոնական բանկ վերադառնալու մտքից միայն սարսափում էր: Երկար ժամանակ նա չէր կարողանում հաղթահարել ճգնաժամը:
2014 թվականի հուլիսին նա գալիս է Հայաստան, շրջագայում, տեսնում Արարատը, Սևանը, Գառնին, շփվում հայաստանցիների հետ ու ամենակարևորը` վայելում խաղաղությունն ու իրեն լիարժեք ապահով ու պաշտպանված զգում: Հայաստանում նա հաղթահարում է հոգեկան լարվածությունը: Երբ տասն օր անց վերադառնում է Դամասկոս, զգում է, որ այլևս ոչ մի վայրկյան չի ուզում մնալ այնտեղ: Մեկ շաբաթ անց վերադառնում է Հայաստան ու որոշում մեկընդմիշտ մնալ այստեղ:
«Ծնողներս չկարողացան գալ,- պատմում է Ծովակը,- սկզբում ապրում էի մորաքրոջս ընկերներից մեկի տանը, որտեղ ինձ հարազատի պես էին վերաբերվում: Մենք գիտենք` հայրենիքը միայն Արարատ լեռն է, բայց ժողովրդի վերաբերմունքը ինձ շատ օգնեց ավելի ճանաչելու ու սիրելու այս երկիրը: Այստեղ բոլորը պատրաստ են քեզ օգնել»:
Հայաստանում Ծովակը որոշում է կիսատ թողած ուսումը շարունակել: Դեռևս լավ ծանոթ չլինելով տեղի բուհական համակարգին` սկզբում ընդունվում է Բրյուսովի անվան լեզվագիտական համալսարան, բայց հետո հասկանալով, որ դա իրենը չի, որոշում է ուսումը շարունակել բիզնեսի ոլորտում, որպեսզի Սիրիայում ձեռք բերած գիտելիքները կիսատ չմնան: Նա ծանոթանում է գյումրեցի մի ուսանող աղջկա հետ, որի հետ բնակարան է վարձում: Հենց նա էլ դառնում է Ծովակի ամենամտերիմ ընկերուհին ու խորհրդատուն Հայաստանում: Ընկերուհին Ծովակին խորհուրդ է տալիս ընդունվել Հայաստանում ֆրանսիական համալսարանի մարքեթինգի բաժին: Ծովակը գեթ մի բառ ֆրանսերեն չգիտեր, բայց այնքան է ոգևորվում այդ գաղափարով, որ 5 ամսում ֆրանսերեն է սովորում և հաջողությամբ քննությունները հանձնելով` միանգամից երրորդ կուրս նստում: Այսօր նա չորրորդ կուրսի ուսանող է և շատ գոհ իր որոշման համար: Ասում է, որ իրեն ոչ միայն ուսանող ընկերներն են աջակցում, այլև հենց բուհի ղեկավարությունը, որը գրեթե ամբողջությամբ փոխհատուցում է վարձավճարը:
Ուսմանը զուգահեռ` Ծովակն աշխատում է «Վերադարձ Հայաստան» հիմնադրամում իբրև հայրենադարձների բիզնեսի զարգացման «Սիրամարգ» ծրագրի համակարգող: Հիշեցնենք, որ «Վերադարձ Հայաստան» հիմնադրամը 2012 թվականից զբաղվում է հայրենադարձության աջակցման ծրագրերով, և բազմաթիվ հայրենադարձներ այսօր Հայաստանում են հենց այս կազմակերպության շնորհիվ: Այստեղ Ծովակը ձեռք է բերում ոչ միայն կայուն աշխատանք, ընկերներ, այլև հստակ գաղափարախոսություն ու նպատակներ: Եթե նախկինում նա նշում էր, որ Հայաստան է եկել Սիրիայի պատերազմի հետևանքով, ապա հիմա վստահ ասում է. «Ես հայրենադարձ եմ: Այո, պատերազմն է եղել պատճառը, որ Հայաստան գամ, բայց եթե հիմա ինձ հարցնեն` Հայաստանից դուրս կգա՞ս, ես կասեմ` ո՛չ: Կգնամ դուրս միայն հայրենիքիս մի բան բերելու համար»,- ասում է Ծովակն ու ցավով հավելում, որ սփյուռքում շատերը Հայաստանի մասին ոչինչ չգիտեն:
Այո, խոստովանում է, որ Սիրիայում ինքն էլ քիչ բան գիտեր Հայաստանի ու հայաստանցիների մասին, իսկ հիմա գիտի գրեթե ամեն ինչ, սիրում ու ճանաչում է ոչ միայն Երևանը, այլև մյուս քաղաքները և ուզում է, որ բոլոր սփյուռքահայերը ինչ-որ ձևով ներգրավվեն Հայաստանի կյանքում ու փորձեն առաջ տանել այն. «Այս երկիրն արժանի է, որ ամեն տեղից մեր հայրենակիցները գան և իրենց զարգացումը բերեն: Ես հավատում եմ, որ երկու, հինգ կամ տասը տարի հետո Հայաստանն առաջ է գնալու: Ի դեպ, մեզ մոտ նաև շատ օտարերկրացիներ կան: Ինչո՞ւ են գալիս, որովհետև իրենք մեզանից ավելի են հավատում: Ես էլ եմ հավատում և ուզում եմ, որ մեր Սփյուռքն էլ հավատա»,-ասում է իրեն հայրենադարձ ու լիարժեք հայաստանցի համարող սիրիահայ Ծովակը:
Աբովյան 8. առանձնատուն, իսկ 130 տարի անց` գրատուն. Երևանի ամենաարժեքավոր պատմական շենքերից մեկը
Ո՞ւմ առանձնատունն է 130 տարի անց զբաղեցնում հայտնի «Սալոն» ռեստորանը
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն